section_heading: Vojna karijera
paragraph_text: U travnju 1902. postaje načelnikom stožera XVII. korpusa u Danzigu na kojoj dužnosti se nalazi do listopada 1903. kada je imenovan načelnikom odjela u Pruskom ministarstvu rata. U međuvremenu je, u travnju 1902., unaprijeđen u čin potpukovnika. U ožujku 1905. promaknut je u čin pukovnika, a te iste godine car Wilhelm dodjeljuje mu nasljedni plemićki naslov. U veljači 1907. postaje zapovjednikom 5. gardijske grenadirske pukovnije kojom zapovijeda do rujna 1908. kada je imenovan zapovjednikom 5. gardijske pješačke brigade sa sjedištem u Spandauu. U ožujku iduće, 1909. godine, unaprijeđen je u čin general bojnika, nakon čega u siječnju 1912. postaje zapovjednik 30. pješačke divizije smještene u Strasbourgu na čijem čelu dočekuje i početak Prvog svjetskog rata. U travnju 1912. promaknut je u čin general poručnika.